मतगणना में होगी हर प्रक्रिया की वीडियोग्राफी : डीसी
जिलाचुनाव अफसर विपुल उज्ज्वल ने शनिवार को जिले के तीनों हलकों के उम्मीदवार, उम्मीदवार के प्रतिनिधियों के साथ 11 मार्च को होने वाली मतगणना संबंधी बैठक कर उन्हें प्रबंधों संबंधी जानकारी दी।
उन्होंने बताया कि चुनाव कमीशन की हिदायतों के अनुसार मतगणना केन्द्रों पर मुकम्मल सुरक्षा होगी और किसी भी तरह की शंका उत्पन्न होने देने के लिए हर तरह की गतिविधि की वीडियोग्राफी करवाई जाएगी। उन्होंने उम्मीदवारों से अपील की कि वह अपने काउंटिंग एजेंटों संबंधी दस्तावेज जल्द मुहैया करवाएं।
उन्होंने बताया चुनाव कमीशन द्वारा तीनों विधान सभा हलकों के लिए एक -एक निगरान (आब्जर्वर) तैनात किया है जो कि मतगणना वाले दिन वहां ही मौजूद रहेंगे। इनमें बंगा के लिए सौरभ जैन, नवांशहर के लिए परोली एम. संगमा और बलाचौर के लिए केनीलो अपोन के नाम शामिल हैं। जिला चुनाव अफसर बंगा, नवांशहर और बलाचौर हलकों की संख्या के लिए तीन मतगणना केंद्र अलग -अलग तैयार किए हैं, जहां 14 -14 टेबल लगाए जाएंगे जबकि पोस्टल बैलेट गिनती के लिए अलग टेबल होंगे।
स्ट्रांग रूम से मतगणना केंद्र तक आने वाली ईवी एम्ज की वीडियोग्राफी होगी और गिनती टेबलों और उम्मीदवारों के एजेंटों के बीच जालीदार बैरिकेडिंग की जाएगी। हरेक टेबल पर प्रति उम्मीदवार एक -एक एजेंट बैठ सकता है। मतगणना स्टाफ में गिनती सुपरवाइजऱ, गिनती सहायक और माइक्रो आब्जर्वर पर आधारित तीन -तीन सदस्यता टीम प्रति टेबल होगी। सुरक्षा और गोपनीयता के लिहाज़ के साथ हरेक माइक्रो आब्जर्वर, काउंटिंग सुपरवाइजऱ और काउंटिंग असिस्टेंट को उसके ड्यूटी टेबल बारे गिनती वाले दिन से पहले सुरक्षा कारणोें के चलते कुछ नहीं बताया जाएगा।
जिला चुनाव अफसर अनुसार 11 मार्च को वोटों की मतगणना सुबह 8.00 बजे शुरू होगी, इस लिए उम्मीदवार और उन के काउंटिंग एजेंट सुबह 7 बजे तक मतगणना केंद्र में अपनी मौजूदगी यकीनी बनाए। उन सबसे पहले डाक से प्राप्त हुई वोटों की गिनती होगी। इस उपरांत ईवी एम्ज. के द्वारा पड़ीं वोटों की मतगणना शुरू होगी।
डीसी उज्ज्वल विभिन्न राजनीतिक दलों के उम्मीदवारों के साथ बैठक के दौरान।
hin_Deva hin_Deva hin_Deva hin_Deva hin_Deva hin_Deva hin_Deva